text: Fængslet for at true dommer
  22 maj 2015 kl. 14.33
  - Jeg skal skaffe dig en billet til Helvede. Den trussel betød, at en 45-årig mand fredag blev fængslet i fire uger for trusler mod retspræsidenten ved Retten i Kolding.
  Manden har tidligere fået domme for at true offentliger personer.
  - Han blev varetægtsfængslet, fordi dommeren i grundlovsforhøret finder, at der er risiko for at han vil gøre det igen, siger anklageren, Anja Hedegaard, til TV SYD.
  Retspræsidenten fra Kolding havde været indkaldt som vidne ved en sag mod den 45-årige ved landsretten i denne uge. Dagen efter blev dommeren ringet op af den 45-årige.
  Bl.a. med ordene: ?Det her holder aldrig op!? og ?Jeg skal skaffe dig en billet til Helvede!?.
  Anja Hedegaard oplyser til TV SYD, at den 45-årige tidligere er dømt for trusler mod offentlige personer. Han har også et tilhold om ikke at kontakte personale ved Retten i Kolding. Det tilhold har han også overtrådt med de nye trusler.
  